[image: image1.png]




545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 48
din 27 februarie 2014
privind preluarea unor contracte de închiriere

Consiliul Local al Municipiului Sighişoara, întrunit în şedinţă ordinară;
               
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 2953/10.02.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile unor persoane fizice şi juridice adresate Primăriei Municipiului Sighişoara cu referire la preluarea contractelor de închiriere a unor terenuri, ca urmare a dobândirii  prin cumpărare a construcţiilor edificate pe acestea;

Având în vedere că în urma preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin preluarea contractelor de închiriere se aduc venituri suplimentare la bugetul local;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 2951/10.02.2014, prin care se propune preluarea contractelor de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
           În temeiul art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă RĂ Ş T E:
Art.1. (1) Se aprobă preluarea, începând cu data de 01.03.2014, a contractului de închiriere nr. 391/2008, aşa cum a fost modificat şi completat prin actul adiţional nr. 1/2012, având ca obiect terenul aferent locuinţei (apartamentul nr. III), situat în Municipiul Sighişoara, str. Târgului nr. 7, în suprafaţă  de 25,00 mp., de către MURZEA MIRCEA MARIUS, întrucât, acesta a dobândit prin cumpărare apartamentul nr. III, de la actualul chiriaş al terenului, HOFNĂR IOAN.

 (2) Chiria este cea stabilită prin contractul de închiriere şi se va indexa cu indicele de inflaţie anual.
 (3) Clauzele contractuale din contractul de închiriere nr. 391/2008, aşa cum a fost modificat şi completat prin actul adiţional nr. 1/2012, îşi menţin valabilitatea între Municipiul Sighişoara şi MURZEA  MIRCEA  MARIUS.

Art.2. (1) Se aprobă preluarea, începând cu data de 01.03.2014, a contractului de închiriere nr. 539/2006, aşa cum a fost modificat şi completat prin actul adiţional nr.1/2010, având ca obiect terenul ocupat de construcţia - chioşc, situat în Municipiul Sighişoara, str. Trandafirilor f.nr., în suprafaţă de 32,00 mp., de către BACIU OLIMPIU căsătorit cu BACIU FLOAREA, întrucât, aceştia au dobândit prin cumpărare construcţia - chioşc de la actualul chiriaş al terenului, S.C. OLIFLOR COM S.R.L.

 (2) Chiria este cea stabilită prin contractul de închiriere şi se va indexa cu indicele de inflaţie semestrial.
 (3) Clauzele contractuale din contractul de închiriere nr. 539/2006, aşa cum a fost modificat şi completat prin actul adiţional nr. 1/2010, îşi menţin valabilitatea între Municipiul Sighişoara şi BACIU OLIMPIU căsătorit cu BACIU FLOAREA.

Art.3. (1) Se aprobă preluarea, începând cu data de 01.03.2014, a contractului de închiriere nr. 165/2011, având ca obiect terenul aferent apartamentului nr. I, situat în Municipiul Sighişoara, Piaţa Octavian Goga nr. 2, în suprafaţă indiviză de 266,00 mp., din suprafaţa totală de 302 mp. teren curţi-construcţii, de către CRISTEA ZĂBLĂU MIHAELA AURICA căsătorită cu CRISTEA ZĂBLĂU OCTAVIAN, întrucât, aceştia au dobândit prin cumpărare apartamentul nr. I de la actualul chiriaş al terenului, S.C. GIA S.R.L.

 (2) Chiria este cea stabilită prin contractul de închiriere şi se va indexa cu indicele de inflaţie anual.
 (3) Clauzele contractuale din contractul de închiriere nr. 165/2011, îşi menţin valabilitatea între Municipiul Sighişoara şi CRISTEA ZĂBLĂU MIHAELA AURICA căsătorită cu CRISTEA ZĂBLĂU OCTAVIAN.

Art.4. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art.5.  Prin grija d-rei Anca Fleşariu, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  4 ex. Direcţia Administrarea Patrimoniului;
  1 ex. Arhitectul Şef.
12 ex.
A.F./G.V.
